— 315 — 



ou sous le spierres, quelquefois aussi, mais beaucoup plus rarement, 

 sur les feuilles et les fleurs." Men hvorledes det i Virkeligheden 

 hænger sammen med disse Edderkoppers Forekomst i Blomsterne, 

 kender Forf. aabenbart ikke, og det har, saa vidt jeg veed, hidtil 

 været ukendt. 



De Xysticus-Arter, som jeg har iagttaget i Blomster, hører til 

 de almindeligst forekommende Arter, idetmindste her i Landet; 

 Grunden til, at jeg kun har set disse Arter i Blomsterne, er maaske 

 den, at de nævnte Arter er de almindeligste; men Forholdet kan 

 ogsaa tænkes at være dette, at disse Arter er bleven de alminde- 

 ligste, fordi de har været de klogeste, idet de har forstaaet at 

 udnytte det rige Insektbesøg i Blomsterne og derigennem er bleven 

 heldigere stillede end andre Arter, der ikke har været saa begavede. 



Endskøndt jeg flere Gange i længere Tid har iagttaget Edder- 

 kopper siddende i Blomsterne af Parnassia og i denne Tid seet 

 flere Insekter besøge disse Blomster, er det dog endnu ikke lykkedes 

 mig at se Edderkoppen gribe Insekterne. De fleste Insekter, som 

 kom til Blomsten (Muscider, Helophilus pendulus, Eristalis- og Syr- 

 phus-Arter), var opmærksomme paa Edderkoppen og aabenbart bange 

 for den; mange satte sig slet ikke paa den Blomst, i hvilken 

 Edderkoppen sad, men besøgte alle de andre Blomster paa samme 

 Plante; andre satte sig vel paa Blomsten, men fløj skyndsomst bort 

 igen uden at slikke paa de to grønne skinnende Pletter paa Stami- 

 nodierne, som de ellers gør. Ikke desto mindre sker det ofte, at 

 Insekterne fanges, thi jeg saa ofte, navnlig paa Succisa, Edder- 

 kopper i Færd med at udsuge Insekter; det skete tit, at et Insekt, 

 som jeg førte Fangeglasset ned omkring, ikke flagrede op i Glasset, 

 som ellers, men blev siddende paa Blomsterstanden og baskede 

 med Vingerne; dette viste sig at bero paa, at en Edderkop allerede 

 havde fanget Insektet og var i Færd med at udsuge det. 



Skønt de nævnte Krabbeedderkopper er ret smaa, kun c. 5—7 Mm. 

 lange, kan de dog fange forholdsvis store Insekter, f. Eks. Argynnis 

 semele og Eristalis pertinax; jeg har seet dem sidde paa Blomsterne 

 og udsuge Individer af følgende Arter: Sommerfugle: Coenonympha 

 Pamphilus, Polyommatus Phlaeas, Argynnis semele ; Dipterer : Eristalis 

 pertinax, Syrplius ribesii, Arter af Muscidae; desuden en lille 

 Tæge-Art. 



I September Maaned, da jeg undersøgte disse Forhold, var 

 Parnassia palustris og Succisa pratensis særlig rige Jagtmarker for 

 Krabbeedderkopperne. Paa Engene ved Søndersøen var de to Arter 



